Ratu The Movie

**Ratu The Movie** merupakan sebuah filem pengembaraan Melayu yang diterbitkan di Malaysia pada 17 Mac 2011. Filem Ratu The Movie diterbitkan dalam bentuk filem warna.

Filem Ratu The Movie ditayangkan pada 17 Mac 2011 di pawagam seluruh negara. Menampilkan Eizlan Yusof, Fouziah Gous dan ramai lagi.

## Sinopsis
Mengisahkan sekumpulan 18 orang gadis yang menyertai Pertandingan Pesona Ratu. Filem dibuka dengan majlis pengumuman 10 orang peserta (daripada 18) dan bakal menyertai peringkat akhir. Peringkat akhir ini diadakan dalam format percutian menaiki sebuah kapal persiaran mewah.

Semasa hari pendaftaran, 2 orang peserta disingkirkan serta -merta kerana tiba lewat menjadikan hanya 8 orang peserta yang tinggal. Mereka diiringi oleh 4 orang urusetia.

Apabila tiba di sebuah pulau, mereka berlabuh untuk beristirahat dan berkhelah seketika. Apabila cuaca menunjukkan tanda -tanda ribut besar bakal melanda, Ketua Urusetia mengambil keputusan untuk berteduh seketika di pulau tersebut.

Daripada saat itu, seorang demi seorang dari kumpulan hilang secara misteri, dilihat diculik oleh sekumpulan manusia misteri yang mungkin mendiami pulau tersebut.

Akhirnya, didedahkan bahawa senario yang mencemaskan itu hanyalah satu ujian untuk memilih pemenang pertandingan tersebut.

## Ulasan
Menurut Digitalcoconut:-
"Keseluruhannya, penerbit ingin memberikan sesuatu yang segar kepada peminat filem tempatan. Namun secara peribadi, kejutan yang cuba dilakukan pada pengakhiran cerita sudah dapat diduga oleh saya. Ini kerana pihak penerbitan telah mempromosikannya sebagai 'Filem TV Realiti', satu strategi yang silap pada hemat saya. Prestasi lakonan agak mengecewakan tetapi boleh diterima kerana sebahagian pelakon adalah muka baru. Saya hanya dapat memberi rating 2/10 sahaja"

Selain itu, menurut Gua.com.my:-
"Bermula esok (17 Mac) filem terbaru arahan Prof. Madya A. Razak Mohaideen, Ratu The Movie akan memasuki pawagam di seluruh tanah air. Mempertaruhkan satu formula baru dalam penghasilan filem, Ratu The Movie menggabungkan sebuah program realiti dengan sebuah penghasilan filem bagi mencipta kelainan.
 
Namun hasilnya tidak begitu memuaskan hati. Sekali lagi GUA kecewa Professor Razak. Beliau gagal mencipta fenomena yang diharapkan. Memang benar usahanya mencari barisan pelapis layak diberi pujian tetapi peserta ini masih terlalu baru dan masing-masing belum layak berlakon filem. Lakonan mereka nampak tidak semulajadi. Malah, dialog yang dituturkan juga terlalu mengikut skrip. Senang cerita, macam ‘bahasa buku’.
 
Selain itu, GUA juga sakit telinga apabila peserta-peserta Pesona Ratu ini membuka mulut. Kedengaran seperti menjerit-jerit. Adakah kerana penataan bunyi filem yang tidak bagus, atau memang mereka cakap menjerit-jerit? Situasi ini cukup merimaskan sehingga terasa ingin keluar dari pawagam dengan segera. Kalau anda pernah menonton filem Mistik, pasti anda masih ingat dengan Rita Rudaini yang kerap menjerit tak tentu pasal. Ha! Macam itu jugalah filem ini."

## Pelakon

### Pelakon utama
* Eizlan Yusof sebagai Iskandar
* Fouziah Gous sebagai Fauziah
* Azlee Khairi sebagai Johan
* Farid Wari sebagai Dani
* Eina Azman sebagai Melissa
* Bkay Nair sebagai Shireen
* Farahazilah sebagai Hana 
* Shazleen sebagai Chriss
* Suhaila sebagai Lyss
* Jazzy sebagai Indah
* Norfarahin sebagai Farahin 
* Arizan sebagai Amy

### Pelakon pembantu
* Julia Farhana Marin
* Elya Miera

### Penampilan khas
* Patrick Teoh sebagai Bos Hana
* Zaibo sebagai Penganjur
* Cico Harahap sebagai Suami Indah
* Shaharuddin Thamby sebagai Pensyarah
* Aminah Rhapor sebagai Ibu Mellisa
* Mazlan Tahir sebagai Bapa Melissa
* Alana sebagai Adik Amy
* Alisya sebagai Penggoda
* Ramona sebagai Kawan Lyss
* Yusry Abdul Halim sebagai Pengacara 1
* Yasmin Hani sebagai Pengacara 2
* Adam Salleh sebagai Ketua Juri
* Fadzil Manap sebagai Juri
* Zahrin Ishak sebagai Juri
* Abdul Shukor Mohaideen sebagai Penganjur 1
* Faizul A. Rashid sebagai Penganjur 2
* Tasha Shilla sebagai Rina

## Lihat juga
* Filem Malaysia tahun 2011

## Rujukan

## Pautan luar
*